പുള്ളി ഡോൾഫിൻ

ചാരനിറമോ നീലനിറമോ ഉള്ള ഈ ഡോൾഫിന്റ്റെ (Pantropical spotted dolphin, Stenella attenuata) ശരീരമാകെ പുള്ളികളുണ്ട്. ജനിക്കുന്ന അവസരത്തിൽ പുള്ളികളില്ലെങ്കിലും പ്രായമാകുന്നതോടെ പുള്ളികൾ പ്രത്യക്ഷപ്പെടുന്നു. പ്രായമേറെയുള്ള ഡോള്ഫിനുകളുടെ ശരീരമാസകലം കുമിളകൾ പോലെയുള്ള പുള്ളികൾ ഉണ്ടായിരിക്കും. ശരീരത്തിൽ വീതിയുള്ള മൂന്നു വരകൾ ഉണ്ടായിരിക്കും. മുതുകു ഇരുണ്ട നിറവും ശരീരത്തിന് ഇടത്തരം നിറവുമായിരിക്കും. അടിവശത്തിനു വിളറിയ നിറമായിരിക്കും. ഇരുണ്ട ചിറകും പുറത്തേക്കു വളഞ്ഞിരിക്കുന്ന പോലെയുള്ള തുഴകളും ഇതിന്റെ സവിശേഷതകളാണ്. ഒരറ്റത്ത് വെളുപ്പ് നിറമുള്ള മുഖവും വെളുത്ത ചുണ്ടുകളും ആണുള്ളത്. 

 പെരുമാറ്റം 
വളരെ ഊർജ്ജസ്വലമായ ഈ ഡോൾഫിൻ അനേകം തവണ ജലോപരിതലത്തിൽ ഉയർന്നു ചാടാറുണ്ട്. ചിലപ്പോഴൊക്കെ വളരെ ഉയരത്തിൽ കുതിച്ചു ചാടുന്ന ഇവ ഒന്നോ രണ്ടോ നിമിഷം വായുവിൽ നിശ്ചലമായി നിന്ന ശേഷമാണു വെള്ളത്തിലേക്ക് വീഴുന്നത്.

 വലിപ്പം 
ശരീരത്തിന്റെ മൊത്ത നീളം 1. 6 - 2. 5  മീറ്റർ, ഭാരം 90 -120 കിലോഗ്രാം

 ആവാസം കാണപ്പെടുന്നത് 
കിഴക്കും പടിഞ്ഞാറും തീരങ്ങളിൽ നിന്ന് വിട്ടകന്നു ഉൾകടലിൽ, പശ്ചിമബംഗാളിലെ സുന്ദർ ബന്നിലും തമിഴ്‌നാട് തീരത്തിൽ നിന്നകന്നും കാണപ്പെട്ടതായി രേഖപ്പെടുത്തിയിട്ടുണ്ട്.  

 ഇതും കാണുക  
 കേരളത്തിലെ സസ്തനികൾ

അവലംബം

പുറത്തേക്കുള്ള കണ്ണികൾ

വർഗ്ഗം:ഇന്ത്യയിലെ സസ്തനികൾ
വർഗ്ഗം:കേരളത്തിലെ സസ്തനികൾ